Public procurement notice: Voluntary Ex Ante Transparency Notice
Published: 2018-04-20
Buyer: Aarhus Universitet
Country: DK
Contract type: Works
Procedure: Contract award without prior publication
CPV classification: 45214000: Construction work for education buildings
Estimated value: 82000000 DKK
Award criteria: Lowest price

Technical requirements: Kontrakten omfatter opførelse af et skræddersyet lejemål til Aarhus Universitet ("AU"), der ønsker at samle sine forsknings- og undervisningsaktiviteter i Institut for Klinisk Medicin i det nye Aarhus Universitetshospital i Skejby. Lejemålet består af en ejerlejlighed i byggeriet "Forum", der etableres i et samarbejde mellem Region Midtjylland (Aarhus Universitetshospital) og AU om at samle forsknings- og undervisningsfaciliteter for både hospitalsansatte og ansatte ved AU. Ved fysisk at samle disse funktioner skabes der optimale forhold for tværgående forskning samtidig med at der opnås et tættere samarbejde mellem hospitalet og AU.
Lejemålet består af i alt ca. 3 400 m2 til erhvervslokaler, herunder laboratorier, biobank og kontor- og forskningsfaciliteter. Lejeaftalen er for AU uopsigelig i 15 år, mens lejeaftalen for udlejer er uopsigelig. Lejemålet er tidsbegrænset og ophører automatisk efter 40 år.
Bygge- og anlægsarbejderne for Aarhus Universitets andel (leje af ejerlejligheden) af Forum har en værdi på ca. 82 000 000 DKK ekskl. moms. Lejemålet forventes klar til ibrugtagning den 1.7.2022.
Udlejer skal i forbindelse med opførelsen af lejemålet agere som udbudsfuldmægtig og dermed sikre, at bygge- og anlægsarbejderne udbydes i henhold til udbudslovens regler. Udbuddet af bygge- og anlægsarbejderne sker i et samarbejde mellem Region Midtjylland (AUH) og Aarhus Universitets Forskningsfond v/AUFF Invest P/S, der i fællesskab har udbudt opførelsen af Forum i totalentreprise.
Med det formål at samle forsknings- og undervisningsfaciliteter for både hospitalsansatte og ansatte ved Aarhus Universitet ("AU") er Region Midtjylland (Aarhus Universitetshospital i Skejby) og AU indgået i et samarbejde omkring opførelse af byggeriet Forum. Herved sikres optimale forhold for tværgående forskningsprojekter mellem hospitalet og universitetet. Endvidere sikres det, at Institut for Klinisk Medicin får samlet sine forsknings- og undervisningsaktiviteter i det nye Aarhus Universitetshospital i Skejby. En fysisk placering i Forum er således afgørende for dette samarbejde.
Region Midtjylland ejer byggefeltet, hvor Forum opføres, og har tildelt AUFF Invest P/S retten til i 40 år at disponere over en del af Forum-byggeretten.
Region Midtjylland har ikke hjemmel til at opføre og udleje et areal til AU, og AU har ikke hjemmel til at eje egen ejendom. AU er derfor nødsaget til at indgå lejeaftale med AUFF invest vedr. AU' lejemål i Forum for at kunne realisere samarbejdet med RM. Der forventes ikke etableret lignende lejemål i det nye Aarhus Universitetshospital i fremtiden. AU ønsker på denne baggrund at indgå en aftale med Aarhus Universitets Forskningsfond v/AUFF Invest P/S, hvorefter Aarhus Universitets Forskningsfond v/AUFF Invest P/S forpligter sig til at lade AU's ejerlejlighed i Forum opføre og udleje denne til AU.
Det er AU's vurdering, at lejeaftalen med Aarhus Universitets Forskningsfond v/AUFF Invest P/S ikke er udbudspligtig, jf. udbudslovens § 21, nr. 1, der undtager lejeaftaler fra udbudspligt.
Selv hvis lejeaftalen som følge af AU' indflydelse på indretningen af ejerlejligheden anses for at udgøre en bygge- og anlægsaftale, er det AU's vurdering, at udbudspligten er fuldt afløftet ved Aarhus Universitets Forskningsfond v/AUFF Invest P/S og Region Midtjyllands fælles udbud af totalentreprisen til opførelse af det samlede byggeri (Forum). Aarhus Universitets Forskningsfond v/AUFF Invest P/S har således udbudt alle udbudspligtige ydelser. Det er endvidere AU's vurdering, at idet AU's lejlemål i Forum er en integreret del af det samlede byggeri, der udbydes og opføres i fællesskab med Region Midtjylland, er der ikke et rimeligt praktisabelt alternativ for AU til at lade bygge- og anlægsarbejderne udbyde i totalentreprise sammen med Region Midtjylland via AU's udlejer.
Aarhus Universitets Forskningsfond v/AUFF Invest P/S agerer som Aarhus Universitets udbudsfuldmægtig, og i den forbindelse udbydes samtlige bygge- og anlægsarbejder til realisering af det samlede Forum-projekt i totalentreprise efter bestemmelserne i udbudsloven.
I tilfælde hvor ordregiver forud for kontraktindgåelsen har offentliggjort en bekendtgørelse i Den Europæriske Unions Tidende, hvoraf det fremgår, at ordregiveren agter at indgå kontrakt med en bestemt virksomhed, og denne bekendtgørelse indeholder en begrundelse for ordregivers beslutning om at tildele kontrakten uden forudgående offentliggørelse af en bekendtgørelse i Den Europæriske Unions Tidende, og når kontrakten ikke er indgået inden udløbet af 10 kalenderdage regnet fra dagen efter den dag, hvor bekendtgørelsen er blevet offentliggjort, skal klage i forbindelse med ordregivers beslutning om, at ordregiveren har til hensigt at indgå kontrakt med en bestemt virksomhed være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiver har offentliggjort en bekendtgørelse om, at ordregiver har indgået en kontrakt. Klagen skal vedlægges et klagegebyr på 20 000 DKK.


Winner: Aarhus Universitets Forskningsfond v/AUFF Invest P/S
Award value: 82000000